امریکا ایله سوریه-نین شیما‌لی موضوع سوندا 17 اوکتبردا الده ائدیلن راضیلاشمادا بوتون شرط‌لر یئرینه یئتیریله جگی تقدیرده "باریش چشمه‌سی" عملیاتی تامام‌لانا‌جاق.
بونو میللی مدافعه ناظیری حولوصی آکار ایستانبول-دا تشکیل ائدیلن "ت.ر.ت ورلد  فوروم"دا ائتدیگی چیخیشدا دئدی.
آکار چیخیشیندا تورکیه-‌نین عملیاتلا هدفی‌نین سرحدلرینی قوروماق، سوریه-نین قوزیی ینده کی ترور دهلیزی‌نین یوخ ائتمک، پ.کا.کا/ی.پ.گ، داعش و بوتون دیگر ترور تشکیلات‌لارینی ضررسیزلش‌دیرمک و بوتون ائتنیک قروپ‌لارین ائولرینه قاییتماسینی تامین ائتمک اولدوغونو سؤیله‌دی.
سوریه-نین اراضی بوتؤو‌لوگونون قورونماسی‌نین دا تورکیه-‌نین اونجولوغو اولدوغونو وورغولایان آکار امریکا ایله 17 اوکتبردا قبول ائدیلن راضیلاشما چرچیوه‌سینده حرکاتین 120 ساعت‌لیغینا دایاندیریلدیغینی خاطیرلاتدی.
ی.پ.گ/پ.کا.کا ترورچولاری‌نین تهلوکه‌سیز بؤلگه‌دن چکیلمه‌سینی یاخیندان ایزله‌دیک‌لرینی ایفاده ائدن حولوصی  آکار بون‌لاری سؤیله‌دی:
"آغیر سلاح‌لارین توپلانماسی، ترور تشکیلاتی‌نین بوتون موضع لرینین محو ائدیلمه‌سی و بوتون دیگر شرط‌لر یئرینه یئتیریلمه‌سیندن سونرا، گئری چکیلمه‌نین ده واختیندا اولماسی ایله "باریش چشمه‌سی" عملیاتی تامام‌لانا‌جاق. ی.پ.گ تورکیه-‌نین بعضی متفیق‌لریندن چوخ جدی سویه‌ده مادی دستک آلدیغی گؤرونور. ی.پ.گ-یه وئریلن هر سلاحین لوله‌سی تورکیه-‌یه یعنی بیر ناتو متفیقینه چئوریلیر. پ.کا.کا و ی.پ.گ کورد و سوریه-لی قارداش‌لاریمیزی هئچ بیر شکیلده تمثیل ائده بیلمز".
فوروم‌دان سونرا "باریش چشمه‌سی" عملیاتینا فاصیله وئریلمه‌سیله ایله باغلی ژورنالیست‌لرین سوال‌لارینی جاوابلان‌دیران آکار دوشمنجه‌سینه موضع، تجاوز و هوجوم‌لارا قارشی اؤزونو مودافعه حقوقونون هر زامان قوه‌ده اولدوغونو بیلدیردی.
